<classify> Mwamuzi wa mechi hiyo Erick Onoka wa Arusha na Kamisaa Omar Juma walifikia uamuzi wa kuahirisha mechi hiyo kutokana na mvua kubwa iliyonyesha kutwa nzima ya jana na kuharibu uwanja.Taarifa hizo zilisema kuwa uwanja ulijaa maji na kwamba mechi isingewezekana kuchezwa na kwa vile leo uwanja huo utatumika katika mechi nyingine ya Ligi Kuu kati ya Stand United na Mtibwa Sugar, hivyo mechi hiyo itachezwa kesho.Mechi hiyo inatarajiwa kuwa ya vuta nikuvute kutokana na timu hizo kuwania kumaliza kwenye nafasi nne za juu katika msimamo wa ligi. Timu hizo zipo kwenye nafasi ya tatu na ya nne kwenye msimamo wa ligi, Simba ikiwa na pointi 29 na Kagera pointi 24.Simba inataka kushinda mechi hiyo si tu kujiweka kwenye nafasi nzuri ya kumaliza ligi kwenye nafasi za juu, lakini pia ikitaka kulipa kisasi kwa Kagera Sugar kwani katika mechi ya mzunguko wa kwanza iliyochezwa kwenye Uwanja wa Taifa Dar es Salaam, wekundu hao wa Msimbazi walilala kwa bao 1-0.Timu hizo zinakutana zote zikiwa zimetoka kupata matokeo mazuri katika mechi zilizopita ambapo Simba iliifunga Ruvu Shooting mabao 3-0 na Kagera Sugar ikiifunga Mtibwa Sugar mabao 2-1.  <topic>: MICHEZO 